Digital-Divide-Data/Luhya-ASR-Data-subset huggingface dataset:
Emilembe tsie eshitere chibetsanga abandu nibachendanire mutsingo tsiabo washesianga akeshitere, nabajipana namalayi.
Emilembe chia asupuhi chibetsanga abandu nibabushire mutsingo tsiabo nomba notsire owuwe wenya omushisie Ori Bushiele achipanga ari malayi
Emilembe chia chioni notsire owomundu nomba nmwakana khumwanda omushesianga buleranga naye achipa ari bwiire washanje.
Emilembe chia mushiro abandu washesianga nibakane mumusika mukesha nende mumilukha chindi bashienanga akeshiro, niwajipana ga namayi
Emilembe chia abandu washesiananga efise byo okhubolola etsing'ombe okhuyira muthuru tsiaye warebananga owashanje ori otsie wayekho ?
Abandu nibalachendanga khuinjira nebakaane akari .
Abandu Bali abatiti nibo batsanganga okhushesia abanyinji .
Bashesianinja emilembe emisiro nende obuyatsi.
Emilembe chia abandu nibatsire mulibukana barumishiranga amakhuba kalondana nende likanisa bashesianga mulembe libukana.
Emilembe chia abandu nibatsire mumasika okhukalusiria oluyali omufu bashesianinja bali emilembe chia amasika.
Emilembe chia abandu nibatsire khusukulu nomba nibarulayo washesianinja vari esukulu yirie nomba neyindayi?
Emilembe chia abandu nibatsire mushiselelo shia arusi barumishiranga amakhuba koluyali nibashesia bali banandoa murie?
Emilembe chia abandu nebatsire okhukwa tsing'ombe bashesianga nende uyali babolanga mwakhakhola obulai okhukumbuka omwana wefu.
Abandu nibasamule mumukunda okhulima, okhwachira nomba okhuchesa, bashesibungwa bari mutinye khumilimo.
Notsia okhulola omulwale omushesinjia ori pole khubulwale, olasosa naye nachipa ari Were alakhonya.
Efise findi mumukunda nomba khusokoni abandu nibakhola ekasi eyindayi babolirwanga bari mulakholanga ekasi eyindayi shinga emilembe chia okhubatinyirisia.
Notinyirisia awasho yatsanga okhulola shinga abandu bamuweseresia oluyali olukhongo.
Mama Birikira aMaria niye yali mama wa Yesu Kristo.
Abana ababukha nibenya okhushesiana bakwatililiang eschila neshindu she banala.
Abandu nibakhetsa bario mulisubula okhusaya omwana wabo wuli nyanga.
Yesu yalolekha niyetsa akari wabo nabola Emilembe chibe ninenyi.
Abalondo besindukha obutinyu eshichila shibalola wunyesu yarula tawe.
Bamala nibachipa bali khandi wesi Emilembe chibe mumwoyo kukwo.
Emilembe chino charula khale poo khe abandu babukulira awenawo okhurula khu Yesu.
Omulembe kuno Yesu yali yayatsa okhushesia abalondi babe .
Abana abatiti nibenya okhushesie abakhulundu abababira emiaka kenyekha bechesie oluyali olukhongo okhubera benyakha abasakhulu bechisianga emima khubana.
Elmilembe cha abakhulundu khubana kenyekha chibe nende iluka indulu omukofu alolekhanga okhuyiba kama omwana orie,nibajipa malayi papa.
Emilembe Chia abakhulu nibekhale mushikao chibetsanga oluyali,bashesianga mulembe bashefwe wajibanga malayi.
Emilembe khubamama nende abasakhulu babo kwanza nakalukha mutsu ya okhurula okhukhabira abana washesianga lwonjire orie omusakhulu,nachipa malayi sana.
Emilembe khubana be mika amilakhanu baretsangamo omumbayo omunyinji oriena wakhulia njipa malayi eshiroboto.
Emilembe khubamama tsivetsanga nobuyanzi obukhongo bashesianinja nibatsekha muno barebananga mbili tsingo tsiabo tsili.
Emilembe khubashiere nende abana tsibetsanga noluyali mirembe koko amujipanga malayi sana mwana wanje nomba omwitsikhulu nende ubupole.
Elira Ebukhakunga wuliarula .
Ebukhanga yibetsanga abandu khuyipakananga nende Esawawa, Emutsuma nende Emusidi.
Ebukhanga yibetsanga abandu khuyipakananga .nende Emayuche nende Imbiakalo obupande obwemukulu.
Ebukhakunga yibetsanga nende esoko eyikhongo eyibetsanga Ebukhakunga wene.
Esoko ebukhakunga yibetsangayo muchinne echawuli lisitsa.
Abandu batsitsangayo okhukusia etsinyanya,etsingubo nende efindu tsa byosi.
Niwenya okhukula eshindu khuyibei eyindayi kenyanga otsie okule ebukhakubga weneyo.
Ebukhakunga yibetsanga nende eyisukulu eya puraimari.
Abosomi nibakhamala okhusoma puraimari banyala okhwinjira khusukulu eyakhabiri .
Eshisomero shino shikholanga obulayi eshichila abasomi batsitsanga khutsiunibasiti.
Niwenya omwana wuwo akhole obulayi khumarebo kenyanga omuyire Ebukhakunga.
Abalimu abe Ebukhakunga basominja abana muyinjira eyindayi poo.
Omusomi narula khusukulu okhwo abetsanga nende amachesi kanyala okhumenya obulayi.
Abandu abamenyanga Ebukhakunga bakholanga obulimi obwo amatuma ,amakanda ,emikhonye nende etsinuni.
Abandu bamenya Ebukhakunga babetsanga bamanyikha khutsikasi tsiabo etsindayi.
Ebukhakunga yibetsanga nende omwami khu balanganga bali Indimuli.
Indimuli abetsanga yamanyikha okhukalusia abana khulaini abakholanga emima emibi.
Wakhola amakoso ewenyu nebabole bali balakhuyiranga ewa omwami indimuli .
Awenawo omanya tsa ori eshiboko sholalia abandu awo onyala okhuchenya.
Indimuli khandi yesi atilanga nende abana abaloba okhusoma nende okhutsia khusukulu.
Abandu bamenyanga Ebukhakunga babetsanga Abanyala nende Abakabarasi.
Nikhali abandu bano okhuba etsikholo tsiawukhane bamenyenga nende omulembe omukali.
Abandu abe Ebukhakunga Abanyala bashebanga abana babo omwezi owamunane.
Abakabarasi nabo bashebanga abana babo omwezi owa kumi nende chibili.
Norula Ebukhakunga wenya otsie Esawawa.
Esawawa nishalo shamenyamo Abakabarasi abalimo Abasamia,Abashuu nende Abasumira .
Esawawa yipakananga nende Eshikutse Emukoko nende Imbiakalo obupande obwemukulu.
Notsira emwalo eswawa ipakananga nende Emutsuma Eburundu nende Emutsuma .
Esawawa yibetsanga nende esoko eye Esawawa ne yibetsanga muchitaru wului liwiki.
Esawawa yibetsanga nende esukulu eya puraimari eya abana abatiti.
Abasomi nibamala esukulu eya puraimari banyala okhutsia okhusoma khusukulu eya ekhabili.
Esukulu eya khabili shiyibetsanga abi nende eyapuraimari tawe .
Abalimu abe Esawawa babetsanga balula okhubira eyitsukha ne abasomi babetsanga nende emima emilayi.
Esawawa khumasomo kosi abasomi bakholanga obulayi poo.
Onyala okhunyola abasomi abe Esawawa batsire khusukulu etsingali shinga etsiyunivasiti.
Okhusomia abana bukhonyanga eshalo eshaEsawawa okhulela obulafu mushalo esho.
Esawawa yibetsanga nende omuruki wu balanga bali Maruti .
Omuruchi oyo abetsanga yalula okhubira eyitsukha eya khulukongo .
Buli shindu nishenya okhwikholekha Eswawa kenyanga omuruchi oyo amanye .
Akasi oyo omuruchi eyo nokhulelala omulembe khulukoba.
Omundu yakosa mulukongo omundu owo okhuranga okhureba abetsanga omwami.
Omundu nitsire mukoti omundu owo khuranga okhureba ni omuruchi wuwe mberio.
Omuruchi oyo atiranga abana babola okhusoma khulukongo. .
Abamenyi abe Esawawa babetsanga bayanza okhukhola eyikazi eya okhulomba efimwero nende emikeka.
Abandu abo balombanga emikeka eshichila bamenyeranga ambi khumuchera.
Okhulanga omwana ori Kuloba.
Kuloba nierira elia omwana omusiani .
Kuloba yebulwanga nibalalinga emikunda echo khuraka.
Okhukulikha omwana Ori kuloba likhonyanga onyole okhufuna efiokhulia obulayi.
Omwana okhulanga Kuloba abetsanga nende emima emilayi.
Omwana shinga kuloba yenyeng asome yole mutsiyunivasiti.
Omwana mweneyo abandu babolanga ibetsanga eyikhabi eyingali mulukoba .
Okhurula mwiloba niwo wobalimanga efyokhulia byabo .
Kho nobula eliloba shonyala okhuraka efiokhulia bifyo tawe.
Kuloba ne erira eliaetsomibwa mushibala eshebuluhya wefu.
Okhulanga omwana ori Khayiya.
Khayiya ne elira elio omwana omukhana namwe omusatsa .
Elira Khayiya lirula ga khubandu be bakulikha khale .
Abandu benabo balinji abokhuchenda wuli abundu.
Shiwakhanyolilile Khayiya nibekhale abandu alala tawe Ebuluhya.
Khayiya nali omwana omukhana omweneyo echenda natsia okhuyira ebitina mustngo tsiabandu.
Khayiya nali omwana omusiani omweneyo achendanga okhukhula abakhana .
Khayiya wamunyola nalele asi elitakho oba ololile omundu wundi.
Khayiya anyala okhuchenda abundu wonyala okhurumishira etsisenti emia ndala .
Khayiya atsitsanga tsa khumakulu kache ne shanyala okhukhaba eyipikipiki atsirekho tawe.
Khayiya nalatsitsanga wu bamurumire abiriranga mutsingoo tsiabandu mberio.
Onyala wanyola Khayiya yebirire wubamurumire nakalukha ario tsa.
Wakulikha omwana ori Khayiya obetsanga wirere tsa etsishida etsieeshikhaya .
Khayiya niye abetsanga omulayi okhuyirira abandu etsimbakha .
Niwenyanga okhuruma omwana ewo mwikho wenya ga orume Khayiya.
Khayiya abetsanga wayoma mulusaya ne anyala okhuchipa amarebo obulayi.
Khayiya okhukama eshindu shibamuwere ibetsanga bwangubwangu poo.
Khayiya nibatekha eshakhulia alitsanga butsa nasinjire eschila abetsanga achelewe.
Khayiya namwe nibatekha oshokhulia onyolanga wurulile atsire okhuchenda.
Khayiya naabandu bayanza okhulakaya khuli nende abandu shichila yakananga nende abandu abanyishi.
Okhukulikha omwana Nanjendo.
Lino ne elira libetsanga elia abandu abakhulundu namwe abana abatiti.
Khayiya nende Nachendo na amera kalekhana butsa.
Emima echa Khayiya nende Nanjendo chibetsanga tsa milala.
Onyala okhunyola omwana mulala wamukulikha Nanjendo ne de Khayiya.
Abana babetsanga nende eshiwutu eshikali poo eschila eya amera kabo.
Niwenya okhuruma Nanjendo khusokoni wenyanga obe nende amapesa .
Nanjendo lubetsanga lwayanza amapesa olukali poo.
Walola Nanjendo nibamuruma ne ataba tsimbiro omanyanga tsa ori bamuweresie amapesa.
Nachendo rubetsanga rwayatsa okhuwoma mumatala.
Nachendo wamukayira okhulia ewa bene obetsanga tsa olimaliranga efise.
Ashakhulia noshili awabene Nanjendo akalukhanga ingoo wabo niyekure khale.
Nanjendo nibamuruma kenyanga Abe omwana omutsatsafu shichila oyokhubaya nende abashe.
Nachendo natsire okhuchenda akalukhanga nende abashe .
Omwana mweneyo narula kenyanga tsa omanye Ori alalela abashe betse okhulia .
Nalile ewa bene khandi yesi alelanga abalina babe betse batse okhulia.
Kho omwana oyo yarula manyanga tsa ori mumakalukha balaba abana bataru.
Nachendo abetsanga omwana akhenyanga etsikasi tawe.
Omwenoyo omulakanga tsa okhubushira khutsisafari tsitsie asupuhi.
Abana nibakalushe okhurula khusukulu abasale ba Nachendo babetsanga banyolil obusosi.
Okhukulikha omwana oli Naliaka.
Naliaka ne elira Elie eshikhale elialinji nende Banga Koko befu ebuluhya .
Omwana Naliaka yebulwanga mushipindi eshaokhwaka amatuma.
Naliaka abetsanga nende oluyali olukhongo eshichila okhubirira muye amatuma kalakhula.
Naliaka neyebulwa abetsanga tsa nende obutinyu bube .
Onyolanga abandu nibali abokhwaka emikunda chabo .
Benjiranga mubulesi okhulomba omwana wamukasie anyole okhukhula.
Eshipindi shi Naliaka yebulirwemo shibetsanga nende enzala eyetsifwa.
Abandu bakhayunga etsifwa eshichila abamama nebo barakanga etsifwa shinga eshikhubi,emiroo,nende elisebebe.
Abamama abo bakhuyungwa okhwaka eschichila babetsanga balelile omwana omutoro.
No omukhasi omwibo shtsitsanga mumukundu okwaka tawe.
Abetsanga ashili okhunyola amani kayera okhutsia mumukunda.
Naliaka khuli yebulwangwa tsa efula shikwitsanga eyikhongo eshichila oyo omwana oyo.
Naliaka okhwibulwa yetsulisianga abandu betinyirise mukhulima emiandu chabo.
Naliaka niyebulwe shiyenga okhulela eyinzala tawe eshichila abaluhya bayannza okhulima obutinyu.
Ne shonyala okhukulikha elira lino khumwana omusiani tawe.
Elira lino omanyanga tsa ori omundu wuno no omuluhya okhurula ewefu.
Naliaka babetsanga abana balinya obutinyu ne eshimenakalo babulanga tawe.
Naliaka niyakwa omundu omutukhu ololanga alalobanga elila lilie .
Onyola okhuchenya eshichila nilio elila liamukhusia ne alalobe shichila shina.
Okhukulikha omwana Kadogomuyikholo.
Kadogo nierila elio omwana omusiani nende omukhana bosi butsa.
Kadogo bakulikhwangwa eshichila bebulwangwa nabali abatiti poo.
Omwana niyebulwa kenyanga abe nende etsikilo tsitaru nende enusu.
Onyolanga Kadoogo niyebulwa abetsanga nende etsikilo etsintiti muno.
Kadogo khandi na amera kanyala okhulangwa abana abatua.
Omwana Kadogo bamuretsngakho litende lisiro eshichila niye abetsanganga omwana owo omwisho mulwanyi lwabo.
Kadogo no omwana abetsaga nende olutoro eshichila yelolanga okhuba tsa yenyene mulwanyi lwabo.
Kadogo niyakwa omundu omukali alobanga elila lilie ne akenako kabetsa amakoso amakali poo.
Omwana Kadogo nali omukhana abetsanga omululu poo khubana abakhulanga eyinyuma wabo.
Wafula neelira lia abasiani ilira lienelio lirula mshipindi sheomwana yebulirwamo,wafula bebulwanga mushifula
Nafula ne erira lia abakhana liechesianga eshipindi shoomwana weshikhana yebulirwamo, Nafula bebulwanga mshipindi sheifula.
Nanzala neelira lia abakhana liechesianga eshipindi sheomwana yebulirwamo,Nanzala bebulwanga tsishida nitsili tsinyinji mulukongo.
Wanzala neelira lia abasiani wakulikhwanga okhulkndana nende eyikhali yili mulukongo,Wanzala bebulwanga mutsishida.
Shimwenyi nelira lia omundu wayatsa okhutsekha Shimwenyi anyala okhuba omukhana nomba omukhasi.
Nanderema ne lira lia abakhana lirulanga khubashiere bakhale, amera kenako kakhonyanga okhulekha okhutifya amera kakhale.
Buluma namera ka abana abasiani amera kenako karulanga khuvandu bakhonya eshiribwa abetsanga omusiro.
Libuyi neerira lia abasiani lirulanga khumimo che ikholo fulani Libuyi ikholo yabo shikhalanga abundu khalaka ta.
Werabukaya nierira lia ikholo ya abang'ale erira lienelio larula khumima emibe muikholo okhuba yera bukaya.
Nganasa neerira lia abakhana abasiani Nganasa balolekhanga babetsanga abandu abakhongo muikholo abanji babetsanga abami.
Amakalaba na amasafu akarulanga khu amakanda.
Wafia omulilo kukwo norumishira etsikhwi namwe amakaa kako.
Renjekha amakalaba muyinunjiro yiyo namwe khushifuria shisho.
Tsukhamo amatsi kayerana obulayi khe amakaba kakhalala tawe.
Samikha mumakalaba kako obulayi kanyole omulilo obulayi.
Amatsi nikakhanza okhuwerera mumakalaba pungusia omulilo kukwe .
Amakalaba nikatsiana okhuya wenyanga okarukhasiemo obulayi.
Amakalaba niwakhacheka obulayi nikayire nikatubushe oyiniangakho .
Ne amakalaba onyala okhutekha nende eshikhubi khe kabe amalayi.
Amakalaba onyala wakaranga nende eshitunguo ,amafura nende etsinyanya.
Amakalaba niwakhamala okhukaranga obulayi olindanga fiye atiti.
Amakalaba onyala okhutsukhamo amabere khe tisibe tsindayi.
Amakalaba balitsanga nende obusuma,emioko nende amapwoni .
Abashere bakhale bali bayatsa amakalaba ne batekhanga nende etsimboka.
Niwenya okhutekha amakanda kenyekha obe nende amakanda,inunjiro,amatsi,etsikwi nende eshifulia.
(Yosia amakanda kalebe norumishira amatsi amalafu norenjeshe muinunjiro eyisafi nofunishe khuinunjiro nende eshifulia.
wafia omuliro okhurumishira etsikhwi tsiomaa tsibarenyanga mutsuru nende abana abakhana abakusiye emika amakhumi kabiri.
Renjekha inunjiro yiyo eyilimo amakanda nende amatsi onyala okhumetamo tsimbande shichila tsimetanga obunulu bwa amakanda .
Niwenya okhusira amakhalanje kenyekha obe nende olukaraya obusie bwa amatuma,emioko nomba obule.
Kalukhasia amakhanje nopungusia omuliro,nikakhaya inia khumuliro olinde kanyire,amakhalanje bang'weranga echai nomba bakasianga eyibusaa.
Niwenya okhutekha amakhayo kenyekha obe nende eshifulia,amatuma,amatsi,omuliro kwe etsikhwi nambo amakaa.
Tola amakhayo okhuiniamo amatuma amabolo obuchafu bubetsangamo mshipindi shokhufuna nobusia nende oluteru.
Iniamo obuchafu bwokhanyala okhutola tawe nende ukhupepeta nende oluteru norenjekha khukhabesheni ekhatiti.
Renjekha eshifulia shili nende amatuma nende amatsi nende amatuma nofunishekho nende eshifulia shindi ikulu okhsuiya uluya.
Pungusia omuliro kalaakalaa amatsi kakhame mumakhayo norumishira amanda amatsi nikakhama iniakho kanyire.
Samikhamo nende etsikhwi etsinyumu shinga khuli etsitaka amakhumi kane, ne orecheresie amatsi kakhawamo noshisamikhamo ta.
Niwenya okhutekha amenjera ni kenyekha obe nende eshifulia,amakanda,amatuma,amatsi nende etsikhwi.
Yosia lisebebe okhurumishira amatsi amasafi okhuiniamo amatoyi norenjeshe muinunjiro isafi yiwosiye.
wafia omuliro okhurumisha etsikhwi shichila lisebebe lienyanga okhutekhwa oluwonoo khelibe obulayi muno. /Users/liflanguages/Desktop/audio-data/recorder_2025-09-16_12-28-15_628390.wav UNNAMED_SPEAKER Luhya Kabarasi M25 160925 0900
Elisebebe niliakhaya bakaranga nende amafura nomba otsukhangamo amabera okhumeta obunulu nebitsnga nende obusuma.
Nyola elisutsa okhuyiniakho ebisaala norenjekha khuluteru lubetsanga muchikoni mushisuli lukhonyaanga olukali po.
Tonya emioko mufipande bititi okhuboya emioko chiye bwangu khandi tsiyere khushifulia shokhutesherakho emioko chicho.
Emioko chibetsanga chiyire khulisaa lilala pungusia omuliro emioko tsiyire oluya alafu olenjere tsikhalala tawe.
Samikha mumurere nende etsikhwi tsilekhanu okhukaira omurere kukhalala tawe nanometemo amatsi nikapungukha mumurere.
Yinia khumuliro eshikhubi shiyire norusiemo amatsi shichila eshikhubi bakaranganga nende amafura, efitunguo nende etsinyanya.
Niwakharamo amabere eshikhubi shibetsanga shitayari okhulia nende obusuma, amapwoni,etsinduma nomba emioko.
Etsisaka ni etsifwa tsinyolekhanga sana ewefu Ebuluhyia ne abandu batsiyanza obulayi poo.
Ni tsiakhaya, rusia munyungu yilia, ore khushifulia shindi nomba kata muyinyungu yilia tsa ne okaranje nende amafura nende eshitunguyu orekhomo amabeele.
Niwakhayaba etsinduma yiniakho amatoyi nende emisi shichila chileranga obusiro nochinga etsinduma mushimwelo nomba oluteru.
Batsa etsinduma tsia okhuiniakho amakhoba nende amatoyi akali yikulu khu etsinduma tsiyabirwe.
Pungusia omuliro nometemo echumbi eyintiti okhumeta muetsinjuku esuya khetsiye tsindayi noonja indala
Okhusiyira etsiswa kenyekha oranje otsinyole mberio, bulaano khulasiyira amafwetere khulole khuli kanyala okhuba etsifwa.
Yesia emisala niwaya enderema sichila yibitsenga khumisala norenjekha mshikapu shotsire ninasho.
Notukha munzu nyola eyinderema yiyo norenjekha khuluteru okhuiniamo tsisala nende amasafu Kakhali eyinderema.
Yosia inunjiro ilabe nende amatsi akali amasafi norenjeshemo eyinderema yiyo yiwosirie.
Renjekha eyinyungu khumayika kali nende omuliro noofunishe khuinunjiro okhurumishira eshibakuli eshititi shilere oluya.
Samikha mumayika nende omuliro omulekhanu nokalukhasia mueyinderema ikhalala tawe nometamo amatsi .
Wafia omuliro okhurumishira etsikhwi tsiomire mumayika kutire obulayi shichila obusala kenya buye obulayi.
Niwenya okhufuka obusuma kenyekha obe nende amatsi olukaraya obusie bwa amatuma nende omwikho.
Linda amatsi karabachire kho oremo obusie bubwo, ramo obusie butiti nobukula omwikho kukwo okorochemo.
Kabula obusuma nibwakhaya eshisaani niwinula nende etsifwa tsiliwo, eyingokho yabawo yikholanga obulayi.
Nyola omurere kukwo okhuiniamo etsisala nende amasafu Kandi akakhali omurere tawe kulabe lube omusafi.
wafia omuliro okhurumishira etsikwi shichila omurere kwenyanga omuliro omunyinji nomba oteshere amakaa.
Omurende ni etsifwa etsiakhale tsifuananga omuerere.
Omurunde kumeranga butsa okwene mumutsuru namwe orache.
Niwenya okhutekha omurunde kenyekha otsie mumukunda okwaya omurere kwene nende akhabesheni akhatiti.
Nyola omurunde kukwo okhuiniamo etsisala nende amasafu Kandi akakhali omurere tawe kulabe lube omusafi.
Yosia omurunde okhuiniamo amatoyi khabetsangakho mshipindi shokwaya norenjeshe muinunjiro eyili eyisafi noremo amatsi.
Renekha omurunde kukwo muyinunjiro yiyo obulayi no ofunishekho khumukulu nende akhasani.
Meta omusheleshe kukwo mumurunde khwe kunyole okhutubukha obulayi.
Tsiririra okhusamikha mumulilo kukwo onyole omurunde kuyire obulayi.
Linda amatsi kawemo kosi okhurula murunde wenyanga orusiemo.
Omusheleshe kukhonyanga omurunde konyole okhutubukha obulayi bwene.
Omurunde shibakaranga tawe ne batsukhamo amabele ke kube omulayi.
Omurunde balitsanga nende obusuma amapwoni namwe emioko.
Yosia amakanda okhuiniamo amatoyi nende obuchafu buli mumakanda nende okhuinia libolo mumakanda.
Yinia omushenye okhurula muyinyungu ochake okhura khushisaani omushenye balitsanga nende omunyu, echai nomba amabere.
Tsinjero tsikhonyerungwa khwkesia makhuwa mubwifishe, yaani makhuwa kenya mundu khupara.
tsinjero tsikhonyerungwa khu milukha nende fise fiaukhane khulundokhana nende shifune.
Tsinjero tsikhonyerungwa khwekesia bandu, khutinyisia khalala nende khuonya.
Khuli nende tsinjero tsia masira, liteshia/liria, lichesa, bwami, tsiokhuwonya nende tsio khutinyisia mwoyo.
Wakukana ni wa kuchinga   ni injero ikhonyerungwa mubuluhya.
Injero ino yechesia mbu mundu ukana khukhola shindu niye umalanga ashikhola.
Mundu shiyaleta yekana shindu no lunyuma onyola shindu eshio nishio shikhwabina.
Ikhonyerungwa khwechesia bandu khumakhuwa kabalamanyire tawe ne kanyala khuruliramo.
Khwibula khushira khunia
Injero ino yacherungwa fise fio khusangalira makhuwa malayi khurula khu baana shinga ikhwe.
Yekesinjia mbu bana bali nende bulayi bwabwe ne shine shindu shikhaya tawe.
Tsikhwi tsibuula likoshe
Injero ino yekesinjia mbu fikhe findi findu sifirulanga fifwanana tawe.
Mundu mulayi anyala khwibula mundu mubi ne khandi mubi anyala khwibula mulayi.
Laano so nyala khufunania mwibusi khulwe mwana tawe khua mwana anyala khwaukhana nende mwibusi.
Nochenda nende shikanda nokaandala.
Injero ino yekesi mbu nolimana nende bandu bamayanu omalanga weka mima mimayanu.
Ikhonyerungwa khuonya bandu bashiri baraka nomba bana kho babe nende mima milayi.
Shifune shiayo ni mbu baraka benya bamanya bandu bakhoyere khuba betsa babu.
Mukhwe alitsanga khumifuko kwaye.
Injero ino ikhonyerungwa khutinyisia bandu khwana ne shibala bemani tawe.
Icherungwa mubucheni shinga bukhwe nende tsisambo tsindi shinga masira.
Musuku wo ni we inzu yiyo.
Yekesinjia mbu mundu ukhunyasia no mundu uli khambi ninawe.
Yekhonyerungwa khuwonya bandu khulwa bandu bali ambi nabwe.
Yekesinjia bandu khuba meso sana nende bekho nomba betsa khu abo nebabetsanga basuku bakali.
Imbwa ilondanga musokonyalo kwa nyina.
Imanishinjia mbu bandu batiti nomba bana bekanga khurula khu bakhongo babwe.
Ikhonyerungwa khwitsulisia bandu bakhongo babe nende mima milayi khu batutu bachilonde.
Olichesa shio waraka
Imanishinjia mbu nokhola malayi nonyola malayi ne nokhola mabi nonyola mabi.
Icherungwa fise fio khuonya bandu khurula mumakhuwa mabi nende khadi khulkholera bandu makhuwa mabi.
Lwala lulala shilwiranga inda tawe.
Injero ino ilolesinjia mbu mani kali mubulala kho bandu benya baba mubulala.
Yekesinjia mbu bandu babetsanga na mani kakhali balimanire.
Icerungwa khulwo khutinyisia bandu khulimana nende khandi khukholera makhuwa mubulala.
Worula shokhupania olwichi.
Icheranga mbu solasasia worula nomba wonyolere bukhonyi tawe mbu lano omalire khukhonywa.
Onyala khwenya bukhonyi bwene obo lundi ne olikhaywa khunyola.
Ameno ne masiru.
Yekesinjia mbu findu findi sikhwakhafikalira tawe khubera shefimanyire shiba shikholekha tawe.
Mutofu yabeyera imbako
Imanishinjia mbu mundu ukhaywa khukhola likhuwa nomba shindu abeyeranga shialaliwo tawe.
Ikhonyerungwa khuonya bandu batofu kho baleshe khutofula bakhole findu fiabakhoyerwe.
Imbako siyebeyanga tawe.
Yekesinjia mbu mundu wiruma sana paka mani kaye kamwe bukhala ne shikakhatsia endio sa tawe.
Injero ino niyokhutinyisia bandu khuba nende mani ko khukhola milimo khuba shibetsa khurulakhwo shikhaya tawe.
Mucheni siyarirwa ikhafuka.
Imanishinjia mbu solasasia shindu shitsa khukhukhonya khubera mundu ubura butsa tawe.
Ikhonyerungwa fise fio bucheni nomba mundu wenya bukhonyi khurula khu washie.
Injero eyo iwonyanga bandu bemani kho bekalukhasie baleshe bwimani.
Oyuyubana kwaya meno
Imanishinjia mbu mundu shakhoyerwe khwanguya khukhola findu findi noshianona tawe.
Yekesinjia mbu mundu salaba mwangu mumakhuwa kandi nashiri khumanyirisia mbu kafwana karie.
Yekhonyerungwa khutinyisia bandu khuba besumirisi nende khukhola findu fiamabanyire sana.
Linda finyire yalia nende mucheni.
Yekhonyerungwa khutinyisia bandu khukhola makhuwa nomba findu mufikhe fiako.
Iwonyanga bandu balekhe khuba nende khweng'atsia nebakhole findu mufise fienyekhana.
Yabolerungwa bandu bokhweruma bakhole likhuwa mufike fialio.
Liika lilala she licherekhanga inyungu tawe.
Yekesinjia mbu khuli nende makhuwa ko mundu alanyala khukhola yenyene nomba bali batiti tawe.
Kho makhuwa kandi kenyekha kakholwe nende bandu banji.
Itinyisinjia bandu khuba nende bulala ne khandi iwonyanga bandu bokhwenya khwikholera findu.
Lweya si ne lukaye tawe
Injero yino yekesinjia mbu khuchaka khwe likhuwa khunyala khuba khulayi ne shikhutamba butinyu bwalio tawe.
Yekhonyerungwa fise fio butinyo bwakhanyolekha mulikhuwa shinga liria nende khandi makhuwa kandi.
Sholabala fimwinyi nifishiri khwalulukha tawe.
Yekesinjia mbu sholabala likhuwa nelishiri khumalwa tawe khuba findu finyala khukalukhana.
Yekesinjia bandu khuba besumirisi nibaba niablindanga shindu fulani shilayi.
Mwana wa amberi neshiokhoyero.
Yekesinjia mbu tsikhabi tsio khuranga tisangalirungwa sana nende bandu betsitsire.
Ikhonyerungwa mutsisambo shinga khulola mwana, khuteshiania, khufwalwa nende tsisambo tsindi.
Mwisumirisi anywetsanga matsi mayenga.
Matsi mayenga ne matsi ko buthukhulu bulwe asi ne lano kauma buchafu.
Injero ino imanishinjia mbu mundu wo khwesumirisia anyolanga makhuwa malayi khuba ketsaanga lunyuma.
Ikhonyerungwa khucherira babukha babe bandu bo khwesumirisia mubulamu babwe kho banyole malayi imberi.
Shiokhumwalo shiafwa bulo.
Yekesinjia mbu onyala khuba ambi nende shindu shiakhaya khukhukhoya ewe mwene.
Yekhonyerungwa khutinyisi bandu khweruma khumakhuwa kabwe.
Mulonji aliranga khuluchio.
Yekesinjia mbu kata noli nende bunyali siwakhenyalira mwene tawe.
Ikhonyerungwa khwitsulisia bandu khwetutuyia nende khumanya mbu siwakhenyala tawe.
Lweyakhanula siwakhema musambi.
Yekesinjia mbu kata shindu shibe shilayi shiwakhebirira ukhukhonyere nomba ukasiye tawe.
Ikhonyerungwa kwekesia bandu balekhe indanda ne khandi babe bo khupa orio muno.
Nandacherewa yatsia nako nabukhwe.
Imanishinjia mbu mundu ulenya khuulira amalanga afimbwa murwe.
Ikhonyerungwa khwekesia baraka mbu babe bandu bo khuchererwa.
Khandi ikhonyerungwa khuwonya bandu boma mirwe balenyanga machereo tawe.
Isimbi ikhoywa bakwana.
Yekesinjia mbu makhuwa malayi kalondanga mundu ukholere findu filayi.
Ikhonyerungwa khwitsulisia bandu banale khukhola findu nomba makhuwa malayi kho banyole findu filayi imberi.
Mwana musiru ni musiko khu mwibusi.
Yechesinjia mbu mwana ulanyala khuulira machero areranga butinyu khu bebusi baye.
Ikhonyeruungwa khwekesia bana babe bo khuulira bebusi babu.
Chenda kala yola mumbo.
Imanisinjia mbu mundu utsia kala yolaanga ale khuba anonanga wasena.
Ikonyeruungwa khwekesi bandu shinga baraka balekhe khukhola findu mutsimbiro.
Injero ino itinyisinjia bandu khukhola findu musihowoyo shinga fikwanire.
Mwana uchenda ashiira nyina machesi.
Lieko lie rwanyi ni mbu mwana utsia tsimbeka tsiaukhane achesiyanga khushira nyina.
Lieko lifise ni mbu mwana wakananga nende bandu tsimbia nende khandi khutsia tsimbeka tsiaukhane alolanga ni khandi yeka makhuwa manji.
Injero yino yekhonyerungwa khutinyisia babuka khweruma kho banyole khukhula.
Itiyisinjia babukha khuba bandu bo khurula abakane nende bandu tsimbia ne tsimbia.
Ikhonyerungwa khusukuma babukha barule bakhusie shialo sibalekhala sa tawe.
Injero yino yosi icherirungwa bebusi nomba bashiere khubekesia mbu balachara bana tawe.
Kho bana shinga bachehenda banyala khweka makhuwa ka bashiere bakorirwe ne kanyala khubakhusia.
Shiowaliakho shireranga maloro.
Lieko lie rwanyi ni mbu shindu shioba nolirekho ushitsuliranga butswa.
Lieko lifise ni mbu likhuwa liosiliosi lio wakhola libetsanga lwangu khwibiriria tawe ne litonyanga mumaparo.
Itinyisinjia bandu khupara malayi kabakholerwa nende bashiabwe kata nibaba nibakosa.
Ikhonyerungwa khutinyisia bandu khub nende mioyo chio khukhonya bashiabwe.
Mundu aunyanga shialire.
Lieko lio rwanyi ni mbu shindu shio mundu alire nishio shiaunyanga.
Lieko lio mukari ni mbu fikhole filimbananga nende mundu uba nafikholere.
Icherungwa khwitsulisia mundu mbu siyakhekana fikhole fiaye tawe.
Iboluungwa khwechesia bandu ne bulayi khunala khukhola fikhole filayi.
Mundu sinyala khwikana fikhole fiaye tawe khuba filolekhanga butswa.
Injero ino ibolerungwa musiani uba nayeresie mukhana inda nomba wirire khuba shanyala khwikana tawe.
Muheni yaleta mwene tala.
Lieko lie rwanyi ne mbu mucheni yachira mwene tala yaonokoka.
Lieko lio mukari ne mbu likhuwa liyakha nomba licheni lirusinjia shiba shifisirwe.
Mucheni niyetsa mwne mucheni arusinjia shindu shilayi shiabikhwa.
Ne shindu shilayi shiakhainyimwa khulwo khubera mucheni, mwene tala yesi alira kabwene ao.
Injero ino itinyisinjia bandu khwinjisia bacheni mumatala kabwe nende khumatsatsalira.
Ibolerungwa bandu bakali ne ilolesia mbu khwinjisia bacheni ni tsikhabi.
Tindi yakhamere shiole.
Lieko lio mukari ni mbu makhuwa kalolekhanga nikalanyalikha tawe nyanga kalinyalikha.
Yekhonyerungwa khwekesia bandu mbu findu fimalanga fikalukhana.
Ireriirungwa bandu khufuchirira khukalukhana khwe findu.
Mundu anyala khuba muinda yachara bandu bamanani ne lunyima atamba.
Mundu mumanani findu finyala khumukalukhanira namala ayindiala.
Khoinjero yino iwonyanga bandu balekhe khuba nende shicharo nomba khuma murwe.
Itinyisinjia bandu khwetutuyia nende khuba nende buri khubashiawe.
Olakhalasa yo washio newombakha ye fiwo.
Liekesio lie rwanyi ne mbu swalabukula machina walasa inzu yo washio ne yao yosi neye fiwo finyala khwatikha.
Lieko lio mukari ne mbu solachaka busolo nomba liye nende mundu nomanyire wesi oli nende bulemu tawe.
Yetsulisinjia bandu mbu sibalebirira bulemu bwabwe walola mbu washio ne mulemu tawe.
Ibolerungwa bandu bakali babe bandu bo khwetutuyia nibamanya mbu bosi baleema.
Injero yino iwonyanga bakhasi be minwa bachama khusolana nende khwiteya naba ni batofu.
Ibolerungwa bandu betikanga khwenya khupana nibaba bauma mani.
Mwana wa lebe nikhulia.
Likeo lie rwanyi ni mbu mwnana wo mundu khuba mulayi abetsaanga alindirwe bulayi nende khandi khulisibwa bulayi.
Lieko lifisire ne mbu shindu shiosishiosi shilayi shichamisia mundu mweneshio abetsaanga ashikholere mirimo.
Ikhonyerungwa fide fie lichesa nende tsisambo tsindi tsia makhuwa malayi.
Yechesinjia bandu akhole milimo nende mani kho banyole fiyamo filayi.
Itinyisinjia bandu khuba nende mani khandi nende khweruma kho banyole filayi fiabenya.
Injero ino iwonyanga bandu batofu bo khwikomba findu filayi fia balakholere ikasi.
Wibula makhwana wisika mabere
Lieko lie rwanyi ni mbu mundu niyebula makhwana amaanga anunia lukali kho paka yesike mabere.
Lieko lifisire ne mbu wamala werusia khukhola likhuwa werusirinjia lala.
Liboleruungwa bebusi khukhonya bana babwe khuba beinyia khuba bebusi.
Injero ino inyala khucherirwa mundu yesiyesi wiinyie khukhola shindu nomba khukhonya mundu afutusie muuka.
Ikhonyerungwa khuwonya mudu uba niyenya khukhola shindu mbu nachaka yenya yamala.
Nandaulira kalikukhira makombe
Lieko lie rwanyi   nandaulira ni mundu ulauliranga nomba ulenyanga khuulira nacherirwa.
Makombe ni abundu wa bandu batsitsanga nibakhala khufwa khurula khushialo.
Mundu wakhaya khuulira nashiri mushialo kho yakhaulire niyakhola makombe.
Lieko lio mukari ne mbu amakhuwa kandi onyala khulwana nako butswa khula shinga ofwa noshiakanyala.
Irecherirungwa babukha khuba bandu bokhuulira machero nende khwikukha marwi.
Khandi ikhonyerungwa khuwonya bandu boma mirwe mbu balonyala matinyu makombe.
Ufisa malwale maliro kabula.
Lieko lie rwanyi ni mbu mundu ufisa malwale nalabola mbu alwala amalanga afwa.
Kho ufisa bulwale aliruungwa niyakhafwa ne butswa bandu bamanya mbu yalwalireenge.
Lieko lio mukari   Liumao likhuwa nomba shindu shinyala khwefisa khatsotsero paka libule.
Itinyisinjia bandu kwebula matinyu kabanyasia banyole bukhonyi
Nebusa nibalebula tawe matinyi kene kalebula mubandu ne kalamanyikhana.
Shikorire shikonywa nende mubuome.
Lieko lie rwanyi ne mbu shindu shikorire shikonyuungwa buli abundu kata nende aomerwe.
Likeo lifisire ne mbu likhuwa lialali liangu likholanga bandu khwayayia bulia abundu.
Kho bandu batemanga tsinjira tsiosi khunyola bwangu bwe likhuwa liene ero.
Irerirngwa baraka khukonya findu na mani khuba sibamanyire we tsikhabi tsiabu tsili tawe.
Kahndi ikhonyeruungwa khutinyisia bandu khukaba findu nomba tsikhabi mutsinjira tsiosi.
Otira khu libisi wanyola liengu.
Lieko lie rwanyi   Wabasia libisi wanyola bwaukhani nende liba liengere.
Lieko lifisire ni mbu niwenya khunyola likhuwa otsitsanga mutsimbeka khonyole bwatoto bwalio.
Mundu niyenya khumanya bulamba bwe shindu fienya atsie kala nomba anone khubandu.
Irerirungwa babukha bashiri nibakhula mbu shibakhamanya makhuwa kabalakana nako imberi tawe.
Kho iwonyanga babukha batsie kala nende bulamu bwabwe khuba sibamanyire karuliramo tawe.
Itsulisinjia bandu khuulira mevhesio kho balekhe khwinjira mumatinyu.
Owe imbako ye siyakhatamba muuka tawe.
Lieko lie rwanyi   uli nende imbako yaye shiyakhakhaywa walima tawe.
Lieko lie mukari   mundu wo kwekalakatia sharulangawo shikhaya tawe paka anyole shindu.
Itinyisinjia babukha babe bandu bo khweruma khukhola milimo chaibwe khuba sibakkharula shikhaya tawe.
Itinyisinjia bandu bali nende findu fititi shinga mukunda khwekhonyera bulayi khukasia finji.
Isiongo yatikhiranga amuliango.
Lieko lie rwanyi ne mbu mundu yachendanga luchendo lurambi naba nali khuula ne isiongo yatikha.
Lieko lio mukari ni mbu likhuwa libiyaanga niwakharula nalio ale notsia khumalilisia.
Iwonyanga bandu mbu olakhasangala noshiri khumalilisia makhuwa kawo kakhabiya noshiafutusia.
Itsulisinjia bandu khuba besumirisi nende khuba nende mani paka khula khushikamo shie likhuwa.
Khandi iwonyanga bandu khulekha khutangasia makhuwa nikashiri khufutukha nikali ambi khula khushiakamo.
Liani lialekwa nelimalanga busuma.
Lieko lio rwanyi ne mbu onyala khuleka liani nelunyuma wekhonyera liani ero khulia busuma.
Mundu ucharuungwa niye umalanga yalulukha aba we ikhabi mana akhonya bandu.
Shindu shilolekhanga shinga shiuma bukhonyi nishio shimalanga shikhonya bandu imberi.
Injero ino iwonyanga bandu baleke khuba nende shicharo nomba khwilolala mbu nibanyala.
Ikhonyerungwa khuwonya bandu bali nafio mbu shibalachara bauma tawe.
Inyanga ye imberi bandu balali nafio banyala khwamulukha ne khandi baba bo khukhonya.
Lukhwi liorenyere nilio lukhusamba.
Lieko lie rwanyi ne mbu shinga orenya tsikhwi nikhandi tsikhusamba noba noteshera.
Lieko lie rwanyi ne mbu onyala khukhola shindu nosubira mbu shitsa khukhonya ne lunyuma shikalukhana shirera butinyu.
Iboleruungwa bandu bakali nomba bebusi khubechesia shinga findu finyala khubakhoba.
Mwibusi anyolanga mwana nasubira mbu yalamkhonya ne lunyima mwana akalukhana.
Inganga ne shirima.
Lieko lie rwanyi ne mbu inganga ili shinga mushiro siwakhalolal tawe.
Lieko lifise ne mbu inganga somanyanga shinga itsia tawe.
Lieko lifise ne mbu mundu samanyanga makhuwa ko mukamba shinga kaba nikali tawe.
Iboerungwa bandu bakali mbu shibalaria khukhola likhuwa tawe khuba shibamanyire shia batsia khunyola lunyima tawe.
Itinyisinjia bandu khukhola inganga nomba findu fiosifisi fio khukhusia mundu.
Yaani itsubaanga bandu khukhola fikhole fiiokutsirira kata nibaba nibalamanyire kalaruliramo.
Nofisa ifisi nikhukhatsa.
Lieko lie rwanyi ne mbu onyala khufisa ifisi yakhukhalukhana kho mana yakhumala.
Lieko lio mukari ne mbu onyala khukhonya mundu nende liparo lio khumukhonya lunyima yakhukalukhana.
Injero ino ibolerungwa bandu bakali babe meso lwa baba nibakhonya bandu.
Khuba mbu onyala khukhonya mundu mubulayi naye yakhukalukhana yaba musuko wuwo.
Icherungwa fise fio mundu uba nakhonyere washie khunyolekhana mumatinyu karulana nende mundu wakhonyere.
Matsi kobulo shikeranga tawe.
Lieko lwe rwanyi ne mbu matsii matiti konywa khumala bulo kabuala mani ko khwira.
Lieko lifise ni mbu shindu shiowekhonyere mushiwango shienyekhana shikeranga butinyu tawe.
Icherirungwa babukha khuba nende shiwango shia makhuwa kabwe nomba kabakhola.
Yechesinjia babukha mbu khwenya khwakhola makhuwa nomba findu mubutiti.
Amatsi kayiranga mwirami.
Lieko lie rwanyi   Mundu wamanya khwirama mumatsi niye wakamalanga kera.
Lieko lifise ne mbu mundu ubetsaanga nende bumanyirisi bwe findu fise findi yesi akhayuungwa.
Iboluungwa fise fie makhuwa karuliremo nomba karuliramwo ko mundu alanyala khuruka tawe.
Ikhonyerungwa khuwonya bandu bo khwikhola mbu bamanya kosi khuba kandi kalibakhaya.
Ichesiyanga bandu khulekha khwikhola mbu nibo bamanya findu fulani nisibakhakhaywa tawe.
Tsindolio tsikwiranga balali balobi.
Lieko lie rwanyi ne mbu bandu balali balobi nibo be tsindolio tsikwiranga.
Lieko lifise ni mbu makhuwa nomba findu fiyekheranga ulenyere tawe.
Injero ino yechesinjia mbu fikhe fiolenya shindu fulani nilweshinyolekhanga.
Yaani fikhe fioelenya likhuwa khwikholekha nifise fie likholekhanga neshelikhonya fikhe efio tawe.
Olakhachera matsi nende firenje fibiri.
Lieko lie rwanyi ne mbu niwenya khuchera matsi soramo firenje fiosi tawe.
Lieko lio mukari ne mbu noshiamanyirisia bulayi bwe shindu solatsira lala tawe.
Yaani sholeinikha mushindu nomba makhuwa koshiamanyirisia tawe khuba kanyala khukhukosia.
Iwonyanga baraka balaba nende tsimbiro tsio khukhola findu tawe khushiramuno fiabalamanyire.
Itinyisinjia bandu khunona findu kala mberi kho benjiremo lano khufikhola.
Oukhuilisia akhupa mao niwikhale.
Lieko lie rwanyi ne mbu mundu ukhulisia anyala khupa mama wawo nouma shiomukhola.
Lieko lio mukari ne mbu mundu wo subiriria bukhonyi bunji alakhuchara nisolakhula shindu tawe.
Ichesiyinjia bandu khulekha khusubira bukhonji bunji khubandu khubera fireranga shicharo.
Ifula ikwiranga uuma imwo.
Lieko lie rwanyi   Mundu uuma imwo yo khuraka niwonyolanga mbu ifula ikwire waye.
Lieko lifise ne mbu mundu ulali nende bukhonyi bwe shindu nubetsanga bwangu khushinyola.
Icherungwa khwekesia bandu mbu bekhonyere bwiyango bwa baba nibanyola bulayi.
Mulosi alokaanga yenyene
Lieko lie rwanyi ne mbu mulosi sabetsaanga nende umukhonya tawe.
Lieko lifisire ne mbu makhuwa matinyu kabetsaanga musiko khumweneko.
Injero ino icherirungwa babukha babe bachesi kho sibalakhola findu fitso khuba musiko tawe.
Icherungwa mundu niyakhanyola masira nauma umukhonya khubera yesi sakhonya bandu tawe mufindu shinga masika.
Mukhasi uchenda areraanga inzala.
Lieko lie rwanyi ne mbu mukhasi uyiya mutsingongo amalanga arera inzala mulitala liaye.
Lieko lio mukari   Mukhasi uchenda aumanga fise fio khukhola mirimo nelano asolosia inzala mwitala.
Mundu niyalekhonyera bwiyango bwaye bulai nakhola mirimo chikwanire areranga butinyu.
Icherirungwa bandu bakhongo babe bo khukhola mirimo balekula lwichi lwo butinyu tawe.
Ikhonyerungwa khuwonya bandu bo khutimbukha firenje mbu balanyola matinyu.
Ulalola nyina bukhana yaboka mbu tsiabakhwa nyina basukuna.
Lieko lie rwanyi ni mbu mundu ulalola nyina nashiri mukhana yalolanga mbu tsing'ombe tsia bakhwa nyina tsiasukunwa.
Mwana ulolasa nyina mulukofu alolanga mbu tsing'ombe tsisamkhwera tsiasukunwa ne shiyali nakwanire tawe.
Lieko lio mukari ne mbu sa tsindi fndu filolekhanga mubwaukhani shinga fiali nefishiri bulayi.
Icherirungwa babukha balekhe khuleka bandu bakhulundu nende findu fikhulu.
Inyala khubolerwa bana basomere nomba bayindialire nibalola bolere khushira bebusi babwe.
Iwonyanga bana be shiraka khwikhola mbu nibo balayi khushira bandu bakofu.
Iwonyanga bandu bo khurecheresia findu fikofu fiali filai nefishiri.
basebe banyekana tsimbati.
Lieko lie rwanyi   Bandu balema firenje banyekana bene khu bene.
Mundu yebiriranga bulema bwaye alola lukali bulema bwo washie ni bafwanana.
Yaani mundu mulema anyekananga washie naba yesi alemere shinga wa washie.
Lieko lio mukari ne mbu shalolanga matinyu kaye tawe natsekha ko washie ne bali nende butinyu bulala.
Iwonyanga bandu baba nibatsekhera masira ke bashiabwe nobutswa bosi bali nako nomba banyala khunyola.
Yechesinjia bandu khuba meso nende khandi khulinda tsiondimi tsiabwe kho baleshe khutiabukha.
Bachesi babiri basiyiranga isi.
Bandu bachesi nibanyolana kata isi iba ili indinyu khusiyirira baba balaisiyirirasa.
Shindu shilanyalikhana nende mundu mulala tawe nabdu balimanire finyalikhananga.
Injero ino itinyisinjia luyia khuba nende bulala nende khandi khukholera khalala.
Yechesinjia bukhala bwo khulimana nende khokholera findu nende makhuwa mubulala.
Icherirungwa bandu mumilukha chikasibwe bulayi nende bandu banji kho bandu balole bulayi bwo khukhola findu khalala.
Bulaano milukha nechio chifwanirisibuungwa shinga isi isiyirirungwa nende bandu banji.
Ineinule ichaka butoro.
Lieko lie rwanyi   Isolo yitsa khunula ilolekhanga neishiri indoro.
Mundu yesiyesi witsa khuba mulayi alolekhanga nashiri mwana mutiti nomba mutoro.
Shindu siitsa khuba shiayi mulunyima shilolekhanga mukhuranga.
Ikhonyerungwa khucherira bandu bashiri khumanya makhuwa manji shingakabetsanga.
Likhuwa liechesinjia mukhuranga khwalio shinga litsa khuba mulunyima.
Mwana mulayi nomba ulaba muchesi alolekhanga nashiri mutiti.
Liria lilaba lilayi nomba linulu lilolekhanga mukhuranga.
Liria libi liosi nomba mwana mubi alolekhanga nashiri sa mutiti.
Injero yino yosi khandi iwonyanga bandu khuba meso khubakololosie findu nefishiri khwangala.
Nineikwe nolola malesi.
Lieko lie rwanyi ne mbu nolola malesi nomanya mbu ifula tsa khukwa.
Likhuwa ne lishiri khwikholekha libetsanga nende ishilolero shialio.
Iboluungwa masaa ka masira khwekesia bandu khuba meso.
Ichesiyinjia bandu balekhenge khulindasa matinyu kabanyole kho lano bachake khulwana nako.
Bandu nibaba balola shilolero shia masira benya balwana khwikalira.
Iwonya bandu basiro balekhonyera buchesi tawe kho banguye mukhupara.
Akhatwsi bakhakusiria fima.
Akhatwasi ne ing'ombe nomba imbusi yangale ne lano yulire khwirukha.
Ing'ombe nomba imbusi niyulire khwirukha iba yulire khurenda inda.
Bulano ing'ombe shinga yene eyo kata neili imbi ifumibuungwa sa.
Lieko lio mukari ne mbu kata lwe tsikhabi tsio mundu tsisshinda khwitsa nelunyuma tsialola sa.
Yaani kata mukhana nomba musiani nashinda khutekha nomba khuteshia no lunyuma alakhola ario.
Kho imbusi nomba ing'ombe neishinda khunyola inda ne lunyuma ilerukha mana iyere.
Icherirungwa bandu balola mbu bakhaywa nomba bashindire khwalulukha nomba khutsirira.
Ibatinyisinjia mbu kata nibashinda ne lunyuma betsa khwalulukha shi bakhatonya endio tawe.
Icheruungwa fise fie isambo shinga liria nomba khufwala khwechesia shinga mwene isambo yelumirira.
Kho injero yino itsinyisinjia bandu babukha khuba bo khwesumirisia nende khandi khutsirira khwiruma.
Iwonyanga babukha khulekha khwicherasia khubandu bamukha nibelauma.
Oburerekhe shibuli nende bwami tawe.
Lieko lie rwanyi ne mbu burerekhe bunyala khukwisia mundu yesiyesi sa.
Burerekhe shiburitsanga mundu kata lwaba mwami tawe ne khandi bubula buri.
Lieko lio mukari ne mbu findu findi sifikalirungwa tawe khuba fitsasa shinga fienya.
Yaani makhuwa kandi sikanyala khukayirwa khwikholekha tawe khuba ne kamani.
Icherungwa mumasira shinga masika khutinyisia bandu shinga bafwirirwe mioyo.
Icherungwa khwechesia bandu balekhe khuba bo khwilauma mu findu findi khuba pakasa fikholekhe.
Yechesinjia bandu mbu makhuwa kandi kamala khukasibwa nende Mulonji shinga kalikholekha.
Muchesi siyebekaanga tawe.
Lieko lie rwanyi ne mbu mundu kata nali nende buchesi bufwana burie sanyala khwibeka tawe.
Lieko lifise ne mbu mundu anyala khuba niyamanya makhuwa manji ilali sanyala khwikholera tawe
Iwonyanga bandu bacharanga nashiabwe khuba inyanga balenya bukhonyi bwabwe.
Itinyisinjia bandu khuba nende luyali khubaandi khubera balienya bukhonyi.
Icehrungwa fise fio mundu wikholanga yakamanya aba niyenya bukhonyi bwa bandu bandi.
Wakhaleka rarao nikho khakonia mao.
Siwakhaleka mundu khuba ni khandu khandu sa tawe ne niye ukonia mao kho akhwibule.
Findu sifili shinga filolekhanga rwanyi tawe, kho onyala khuleka ne khani nefie shilabo.
Mundu shinga alolekha anyala khuba niyaukhane shinga aba nali mumwoyo.
Icherirungwa babukha khuba nende luyali khubandu be shikhulundu babaparire mbu shibakwanire tawe.
Iwonyanga bandu be shileka nomba shicharo balongasa findu shinga fiba nifili.
Uria mululu washio yayindira.
Noria mundu mululu omalanga omenya tsinyanga tsinyinji mushibala.
Mundu wo khwitutuyia nende khuria samalanga yenjira mubutinyu tawe.
Yanni mundu muri shiyerushiranga khukhola findu finyala khumumala nomba khumusasia tawe.
Injero yino itsulisinjia bandu khuba bo khwetutuyia nende khandi khuba nende buri.
Iwonnyanga bandu bo khwikhola mbu bali nende mani manji kho banyala khukhola shiabenyere.
Khandi iwonyanga bandu be shileka bekholanga nandaulira nebutswa bakhola findu fibamala.
Muri abulaanga imbala.
Mundu uba nali muri sabetsanga lwangu khunyola imbala tawe.
Mundu waria khwekholira findu samalanga anyola matinyu karulana mufindu fiakholere tawe.
Mundu shinga mwene oyo matinyu niketsa shakalindanga tawe nibutswa yerukhanga.
Mundu muri ulutsi liye mana niyerukha sanyala khupwa tawe khuba yeitsirire.
Mwami nelitulo.
Mwami ali shinga litulo onyala khuninakho bubi wakwa mana waumia.
Khandi onyala khunina khwitulo kalakala wola ekulu mana walola ale.
Abandu nomba findu findi fienyanga otsie nafio kala khofikhukhonye bulayi.
Nebutswa notsia nomba nokhola findu findi mubwangubwangu newe witsa khuumia.
Icherirungwa babukha babe bandu bo khuyira makhuwa kalakala kho kanyale khubakhonya.
Khandi yechesinjia babukha mbu babe bandu bo khuria bwimirisi nende bemirisi babwe.
Bemirisi banyala khubakhonya khula ale nibaba baraka balayi khandi bo buri.
Nebutswa nibaba baraka batsalikha ne khandi bemirisi banyala khubasasia.
Icherungwa muisambo yo khufwala bemirisi bo lukongo shinga omwami khutinyisia luyali.
Khandi inyala khucherwa fise fio mundu walacheresia baami nanyolere masira khurulana nende shileka shiaye.
Shibishe neshilie.
Lieko lie rwanyi ne mbu shindu shibishe shinyala khukhukhonya inyanga yindi.
Shindu shiobishire shinga shiakhulia nomba mamondo kanyala khuba kobukhonyi inyanga yo osandire.
Iwonyanga bandu khulekha khuba nende indanda nomba shiwanya khufiabene.
Itinyisinjia bandu khuba nende bwisumirisi bwo khubikha findu shinga mamondo.
Ichesiyinjia bandu mbu lwababa nibalia nomba niberumushirisha findu fiabwe baparengekho inyanga ilondakho.
Iboleranga bandu mbu mundu samenyanga inyanga ndala tawe kho babishe fiabalekhonyera mutsuli.
Mulosi alokaanga yenyene nebutswa yamanykhana mulukongo.
Fise fio mulosi khuloka abetsaanga yenye ilali yamanyikha mulukongo lwosi shinga ne mulosi.
Makhuwa kandi onyala khupara mbu kesfisa nekhane kamanyikhana mulayi nende bandu.
Onyala khupara mbu bandu bakhukorwa ne khane bakhumanya bulayi bwa makana.
Mundu anyala khupara mbu fima fiaye nomba findu fiakholanga sifimanyikhe tawe nekhane buli mudu yafimanya.
Icherirungwa babukha mbu sibalapra mbu makhuwa ka bakhola mubwifisi sikalimanyikha tawe.
Icherirungwa bashiamu mulukongo mbu sibalapara bandu bakorwa kabakholanga shinga bulosi tawe.
Iwonyanga bandu bashiamu shinga bafumu mbu fikhole fiabu fiamanyikhana.
Omwoyo mulayi kuchira walia shifisire.
Noli mundu mulayi washio yetsa khuinyia shindu shiayafisa yakhweresia.
Mundu mulayi amalanga anyola findu filayi kata fibere nifibulao.
Itinyisinjia bandu khuba nende mioyo milayi nende milafu khandi chiokhukhonya bandu.
Iwonyana bandu be mioyo mimali balenyeranga bashiabwe malayi tawe khuba sibakhanyola malayi tawe nabo.
Mwana murume anyietsanga mafwi makhongo.
Mwana murume ne mwana mwangu wo khuruma, yaani ne mwana ulali murengu tawe.
Buli lwosi mwana murume ayebuungwa findu fiinji fia nalia naba alania mafwi makhongo.
Findu fiene efio nomba fiakhulia ayebuungwa nende bandu bamurumire khulwo khupa oriomuno.
Mwana ufuchiriria khurumwa nomba khukhonya bandu anyolanga tsikhabi tsinyinji.
Buli lwosi injero ino ibolerungwa babukha khubatinyisia mbu babe bana bo khurumwa.
Mubuluhya burengo ne shindu shikhongo sana shibi shia bandu balenyekha khuba nashio.
Kho icherungwa mulimo kwosikwosi nikuliwo shinga masika khutinyisia bana khurumwa.
Liuba liakha likhiranga bosi.
Liuba shiliaulanga mbu liakhira wina ne lileshe wina tawe.
Findu fndi nomba makhuwa kandi kanyolasa buli mundu kata nowenya nomba nolakenya.
Icherungwa fise fie masira nomba isambo mbu fise fiosifiosi kanyala khukhunyola.
Kho injero ino itsulisinjia bandu khulekha khung'ang'aba nende khani khuba meso.
Laano ikasinjia bandu khwirechekha khuba khuli nende makhuwa ko mundu alanyala khurulamo tawe.
Tsiaya bulebe ne yao ilimo.
Tsing'ombe nomba tsisolo netsiaya abundu bulebe wesi lwana yao ibekhomo.
Bandu nibakhola mulimo mulebe mubuluhya wesi lwana obekho mumulimo kwene oko.
Icehrirungwa bandu bosi babe bo khwerusia nibakhola milimo lunyuma bosi balakhonywa.
Iboluungwa muisambo yosiypsi khwekesia mbu nolakhola fikhole nende bashio khandi wesi kalakhunyola.
Kho ichesiinjia bandu khuba bo khwetisia mumilimo.
Ulima muka alima kwaye
Ulima muka salimanga kwo wundi tawe abetsaanga alima kwaye busa.
Nokhola fikhole obetsaanga wikholera kho nefiba fibi newe mwene witsa khunyola makalusi kafio.
Icherirungwa bandu bakali mbu balinje lukali makhuwa kabakhola kanyala khukalukhana.
Ichesiyinjia bandu khukholera bashiabwe makhula malayi kho nikabakalukhanira shikabaumisia tawe.
Iwonyanga bandu ba makhuwa mabi shinga balosi nende balakusi mbu nyanga kalabakalukhanira.
Tsimbeba tsinyinji shitsiyaba bwina tawe.
Tsimbeya netsili tsinyinji tsimalanga tsiichikana nessitsiyama bwina tawe.
Shindu neshikholwa nende bandu banji sishimalanga shilingwa bulayi tawe.
Yaani bandu nibakhola shindu shilala banji baichikana nomba khufunania ne shindu esho shibiya.
Ibolerungwa bandu muluyia mbu babe bo khukhonya pana bokhufunania.
Inabushi ili ambi neiranga inzukha.
Indabushi yoli nayo ambi niyowekhonyeranga khwira inzukha.